Sunburn (skladba)

"Sunburn" je singel z debutového albumu Showbiz britskej alternatívnej rockovej skupiny Muse. V poradí štvrtý singel z tohto albumu prvýkrát vyšiel v Spojenom kráľovstve 21. februára 2000 na dvoj-CD a na 7" vinyle. Rovnako ako „Muscle Museum“, aj „Sunburn“ sa obaly obidvoch CD od seba líšia farbou. Prvé CD je ladené do červenej farby, zatiaľ čo obal druhého CD je sfarbený do žlta. Ešte ten istý rok ako vyšiel CD single, vyšiel 12" vinyl, na ktorom sa nachádzajú tri viac ako päťminútové remixy.

„Sunburn“ je prvým singlom Muse, ktorý sa prebojoval v UK Singles Chart do TOP 40, čo zapríčinilo vzostup významu kapely ako na britskej, tak aj na celoeurópskej scéne a celkovo si vyslúžili si zvýšenú priazeň u fanúšikov nielen rockovej hudby. K upevneniu pozície im pomohla aj reedícia predchádzajúceho singla „Muscle Museum“, ktorý sa v anglickej singlovej hitparáde taktiež dostal do TOP 40.

Song Sunburn sa okrem singlového prevedení objavil tiež v živom prevedení na DVD Hullabaloo a na koncertnom DVD Absolution Tour. Skladbu si potom vypožičala aj firma Apple a použila ju v reklame na osobný počítač iMac.

Videoklip
Hudobné video singlu nadväzuje na predchádzajúce klipy z albumu Showbiz. Hlavnou postavou je dievča strážiace malého chlapca. Spoločne sledujú televíziu v obývacej izbe, avšak náhle sa dievča zdvihne a odíde po schodoch hore do spálne rodičov. Počas prehľadávania skrine sa v zrkadle za ňou objaví Matthew Bellamy s Chrisom Wolstenholmem. Než si ich ale dievča stačí všimnúť, obidvaja opäť zmiznú. 

Keď sa dievča pozerá do zrkadla, vynorí sa z neho Matt, Chris a Dominic. Vydesene sa na celú kapelu pozerá, pričom sa ráz skladby stupňuje úmerne s tlakom, ktorý na ňu vyvíja Matt. Medzitým sa hore do spálne vydáva aj chlapec. Dievča už Mattov nátlak nevydrží a zrkadlo rozbije. Vtom vôjde do izby chlapec. Pristúpi k rozbitému zrkadlu, avšak miesto kapely tam teraz vidí dievčinu sediacu za ním na gauči. Keď sa ale otočí, nikto s ním v miestnosti nie je.

Verzie singlu
CD 1
 „Sunburn“ - 3:54
 „Ashamed“ - 3:47
 „Sunburn (Live)“ - 3:49
 Koncertná verzia „Sunburn“ bola nasnímaná 20. decembra 1999 vo viedenskej Libro Halle.
CD 2
 „Sunburn“ - 3:54
 „Yes Please“ - 3:06
 „Uno (Live)“ - 3:49
 Verzia skladby „Uno“ bola nahraná 4. októbra 1999 v londýnskom Sound Republic pre rádio XFM.
7" vinyl
 „Sunburn“ - 3:54
 „Sunburn (Live Acoustic)“ - 4:15
 Akustická verzia „Sunburn“ bola nahraná pre reláciu Morning becomes Eclectic v americkom rádiu KCRW.
12" vinyl (remixy)
 „Sunburn (Timo Maas Sunstroke Remix)“ - 6:44
 „Sunburn (Timo Maas Breakz Again Remix)“ - 5:27
 „Sunburn (Steven McCreery Remix)“ - 7:49
Nemecké promo CD
 „Sunburn (Radio edit)"
 „Yes Please“ - 3:06
 „Ashamed“ - 3:47
 „Sunburn (live)“ - 3:49

Externé odkazy
 Text k songu Sunburn

 Zdroj 

Kategória:Single skupiny Muse
Kategória:Piesne z 1999
Kategória:Single z 2000
Kategória:Piesne skupiny Muse